
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


18 Ιανουάριου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 58 


ΑΠΟΦΑΣΕΙΣ 

Αριθμ. 77 _ 

Έγκριση σχεδίου εφαρμογής δημοπρασιών 

ΝΟΜΕ. 

ΤΟ ΚΥΒΕΡΝΗΤΙΚΟ 

ΣΥΜΒΟΥΛΙΟ ΟΙΚΟΝΟΜΙΚΗΣ ΠΟΛΙΤΙΚΗΣ 

(συνεδρίαση 15 Ιανουάριου) 

Έχοντας υπόψη: 

α. Τις διατάξεις των άρθρων 15 και 90 του Κώδικα Νο¬ 
μοθεσίας νια την Κυβέρνηση και τα κυβερνητικά όργανα 
(π.δ. 63/2005, Α'98). 

β.Το π.δ. 73/2015 (ΦΕΚ Α' 116/23-11 -2015), διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών. 

γ.Το π.δ. υπ'αριθμ. 125/2016 (ΦΕΚ Α'210/5-11-2016), 
διορισμός Υπουργών, Αναπληρωτών Υπουργών και Υφυ¬ 
πουργών. 

δ. Την υπ' αριθμ. 37 ΠΥΣ/02.11.2015 (Α' 137/2015) 
όπως έχει τροποποιηθεί και ισχύει. 

ε.Τηνπαρ. 4.3.της ενότητας Γ' του άρθρου 3 του ν. 4336/ 
2015 (Α' 94). 

στ. Την υπ' αριθμ. 35/20.05.2016 απόφαση ΚΥΣΟΙΠ 
(Β' 1473). 

ζ. Την υπ’ αριθμ. 38/06.05.2016 απόφαση ΚΥΣΟΙΠ 
(Β' 1593). 

η. Την υπ' αριθμ. 58/09.05.2017 απόφαση ΚΥΣΟΙΠ 
(Β' 1690). 

θ. Την υπ'αριθμ. 68/04.07.2017 απόφαση ΚΥΣΟΙΠ 
(Β' 2276). 

ι.Τη σχετική από 12.01.2018 εισήγηση του Υπουργού 
Περιβάλλοντος και Ενέργειας η οποία προσαρτάται στην 
παρούσα και αποτελεί αναπόσπαστο μέρος αυτής (Πα¬ 
ράρτημα Α') σύμφωνα με την οποία, κατά τα προβλε- 
πόμενα στο ν. 4336/2015 σχετικά με την εφαρμογή του 
συστήματος δημοπρασιών ΝΟΜΕ, οι Ελληνικές Αρχές 
σε συνεννόηση με την Ευρωπαϊκή Επιτροπή εκπόνησαν 
τον σχεδίασμά του συστήματος δημοπρασιών ΝΟΜΕ, 
με στόχο να μειωθούν κατά 25% τα μερίδια λιανικής και 
χονδρικής αγοράς της ΔΕΗ και να πέσουν κάτω από το 
50% έως το 2020, ενώ οι οριακές τιμές θα καλύπτουν το 
κόστος παραγωγής και θα συμμορφώνονται πλήρως με 
τους κανόνες της Ε.Ε., αποφασίζει: 


Εγκρίνει το υποβληθέν σχέδιο εφαρμογής δημοπρα¬ 
σιών ΝΟΜΕ, την θεσμοθέτηση και την υλοποίηση αυτού 
σύμφωνα με την κατατεθείσα από 12.01.2018 έγγραφη 
εισήγηση όπως αυτή συμπληρώθηκε, τροποποιήθηκε 
και ισχύει στις επιμέρους παραγράφους των όρων 1.2, 
2.1.4, 3.1.1 και 3.1.9, προκειμένου οι Ελληνικές Αρχές 
να αρχίσουν την εφαρμογή του χάρτη πορείας ακο¬ 
λουθώντας το υπόδειγμα-στόχο της ΕΕ για την αγορά 
ηλεκτρικής ενέργειας, που πρέπει να ολοκληρωθεί έως 
τον Αύγουστο 2018. 

Παράρτημα Α' 

ΥΛΟΠΟΙΗΣΗ ΜΗΧΑΝΙΣΜΟΥ ΠΩΛΗΣΗΣ ΗΛΕΚΤΡΙΚΗΣ 
ΕΝΕΡΓΕΙΑΣ ΑΠΟΤΗ ΔΕΗ Α.Ε ΜΕΣΩ ΔΗΜΟΠΡΑΣΙΩΝ ΠΡΟ¬ 
ΘΕΣΜΙΑΚΩΝ ΠΡΟΪΟΝΤΩΝ ΗΛΕΚΤΡΙΚΗΣ ΕΝΕΡΓΕΙΑΣ ΜΕ 
ΦΥΣΙΚΗ ΠΑΡΑΔΟΣΗ ΚΑΤ' ΕΦΑΡΜΟΓΗ ΤΟΥ ν. 4336/2015 
(Μου). 

Νομοθετικό και Ρυθμιστικό Πλαίσιο 

1. Συμμόρφωση με τις διατάξεις του ν. 4336/2015 
(Μου) 

Σύμφωνα με τις διατάξεις της παραγράφου 4.3, μέ¬ 
ρος γ, άρθρο 3 του ν. 4336/2015, «Συνταξιοδοτικές Δι¬ 
ατάξεις - Κύρωση του Σχεδίου Σύμβασης Οικονομικής 
Ενίσχυσης από τον Ευρωπαϊκό Μηχανισμό Σταθερό¬ 
τητας και ρυθμίσεις για την υλοποίηση της συμφωνίας 
χρηματοδότησης» ορίστηκε ότι: 

1.1 Σύστημα δημοπρασιών ΝΟΜΕ 

«...τον Σεπτέμβριο 2015, οι αρχές θα συζητήσουν με 
την Ευρωπαϊκή Επιτροπή το σχεδίασμά του συστήματος 
δημοπρασιών ΝΟΜΕ, με στόχο να μειωθούν κατά 25% 
τα μερίδια λιανικής και χονδρικής αγοράς της ΔΕΗ και 
να πέσουν κάτω από το 50% έως το 2020, ενώ οι ορια¬ 
κές τιμές θα καλύπτουν το κόστος παραγωγής και θα 
συμμορφώνονται πλήρως με τους κανόνες της ΕΕ. Σε 
περίπτωση που δεν είναι δυνατή η επίτευξη συμφωνίας 
για το ΝΟΜΕ έως τα τέλη Οκτωβρίου 2015, οι αρχές σα 
συμφωνήσουν με τους θεσμούς διαρθρωτικά μέτρα τα 
οποία θα εγκριθούν αμέσως και θα οδηγήσουν στα ίδια 
αποτελέσματα που αναφέρονται ανωτέρω όσον αφορά 
τα μερίδια αγοράς και τα χρονοδιαγράμματα (βασικό 
παραδοτέο)». 

1.2. Μοντέλο Στόχος 

«...Οι Αρχές θα ξεκινήσουν την υλοποίηση του Οδικού 
Χάρτη για την εφαρμογή του Ευρωπαϊκού Μοντέλου 
Στόχου για την Ευρωπαϊκή Ενέργεια, ώστε να ολοκλη- 

ρωθεί έως τον Δεκέμβριο 2017 (βασικό παραδοτέο). Σε αυτό το πλαίσιο, η Αγορά Εξισορρόπησης θα ολοκληρωθεί 
έως τον Ιούνιο 2017 (βασικό παραδοτέο).». 

1.3. Σκοπός του μηχανισμού ΝΟΜΕ 

Σύμφωνα με το Μνημόνιο Συνεννόησης είναι σαφές πως η συμφωνία μεταξύ των Ελληνικών Αρχών και των Θεσμών 
στοχεύει στην σταδιακή μείωση του μεριδίου αγοράς της ΔΕΗ Α.Ε. κάτω από το 50% έως το 2020. Επιπροσθέτως, 
στην ίδια συμφωνία είναι σαφές ότι το μοντέλο της ελληνικής αγοράς ενέργειας θα μεταβληθεί από το ισχύον μο¬ 
ντέλο χονδρεμπορικής αγοράς ηλεκτρικής ενέργειας ("ιτΐ3ηά3ΐθΓγ ροοΙ"), στο Μοντέλο Στόχο έως τον Αύγουστο 
του 2018. Προκειμένου να επιτευχθούν μετρήσιμα αποτελέσματα στην κατεύθυνση της σταδιακής αναμόρφωσης 
των μεριδίων αγοράς όπως αυτά ισχύουν σήμερα, είναι σαφές ότι ο αποκαλούμενος μηχανισμός ΝΟΜΕ, πρέπει να 
είναι ένας μηχανισμός συμβατός τόσο με το ισχύον Μ3ηά3ΐθΓγ ΡοοΙ όσο και με το Μοντέλο Στόχο: ενώ προσαρ¬ 
μογές θα είναι αναγκαίες για την μετάβαση στο Μοντέλο Στόχο, ο μηχανισμός πρέπει να σχεδιαστεί ώστε να είναι 
εφαρμόσιμος ανεξάρτητα από το υποκείμενο ρυθμιστικό πλαίσιο. Ο πίνακας 1 παραθέτει το χρονοδιάγραμμα για 
την επίτευξη των συμφωνημένων στόχων. 

Πίνακας 1. Ετήσιοι Στόχοι Μεριδίων της ΔΕΗ στην Αγορά. 


Μοντέλο 

"Μ3ηά3ΐθΓγ ΡοοΙ" "ΤβΓςθΐ ΜοάοΙ" 

Έτος 

2015-Αύγουστος 

2016 

2017 

2018 

2019 

2020 

Ετήσια Μείωση Μεριδίων 
στην Λιανική Αγορά 


-8% 

-12% 

-13% 

-13% 


Μερίδιο Λιανικής Αγοράς 

95,24% 

87.24% 

75.24% 

62.24% 

49.24% 


Μερίδιο Αγοραστών 
Χονδρικής Αγοράς 
(συμπεριλαμβανομένων 
των εξαγωγών) 

92,55% 






Μερίδιο Πωλητών 
Χονδρικής Αγοράς 
(συμπεριλαμβανομένων 
των εισαγωγών) 

62,14% 




49% 



Στο υπάρχον μοντέλο Μ3ηά3ΐθΓγ ΡοοΙ, δεν είναι δυνατό να ισχύσει μια Ελεύθερη/Οργανωμένη Προθεσμιακή 
Αγορά Ενέργειας. Συνεπώς, ο μηχανισμός ΝΟΜΕ που θα εφαρμοστεί την πρώτη υπο-περίοδο, θα ισχύει ως ένας 
Ρυθμισμένος Μηχανισμός Ειδικού Σκοπού, με τις ετήσιες ποσότητες ηλεκτρικής ενέργειας που δημοπρατούνται 
να ισούνται κατ/έτος με τα ακόλουθα ποσοστά επί του συνολικού όγκου του διασυνδεδεμένου συστήματος του 
προηγούμενου έτους: 

(α) Για το έτος 2016: Οκτώ ποσοστιαίες μονάδες (8%). 

(β) Για το έτος 2017: Δεκαέξι ποσοστιαίες μονάδες (16%). Η φυσική παράδοση τεσσάρων ποσοστιαίων μονάδων 
(4%) εκ της ποσότητας του έτους 2017 άρχεται την 1 η Δεκεμβρίου του ίδιου έτους. 

(γ) Για το έτος 2018: Δεκαεννέα ποσοστιαίες μονάδες (19%). Η φυσική παράδοση έξι ποσοστιαίων μονάδων (6%) 
εκ της ποσότητας του έτους 2018 άρχεται την 1 η Δεκεμβρίου του ίδιου έτους. 

(δ) Για το έτος 2019: Είκοσι δύο ποσοστιαίες μονάδες (22%). Η φυσική παράδοση εννέα ποσοστιαίων μονάδων 
(9%) εκ της ποσότητας του έτους 2019 άρχεται την 1 η Δεκεμβρίου του ίδιου έτους. 


Πίνακας 2. Ετήσιες ποσότητες ηλεκτρικής ενέργειας προς δημοπράτηση. 


Μοντέλο 

"Μ3ηά3ΐθΓγ ΡοοΙ" 

«Τ3Γ9ΘΪ ΜοάοΙ» 

Έτος 

2015 - Αύγουστος 

2016 

2017 

2018 

2019 

2020 

Ετήσιες ποσότητες (%) 
ηλεκτρικής ενέργειας προς 
δημοπράτηση 

- 

8% 

16% 

19% 

22% 



Οι αντίστοιχοι αριθμοί σχετικά με την μείωση του Μεριδίου Αγοραστή Χονδρικής της ΔΕΗ δεν παρουσιάζονται 
καθώς αυτοί υπόκεινται επίσης σε διασυνοριακές συναλλαγές. 

2. Απαιτούμενες εξελίξεις στο υπάρχον Νομοθετικό και Ρυθμιστικό Πλαίσιο. 

Η συμμόρφωση με τις διατάξεις του ν. 4336/2015 απαιτεί αποδοτικές νομοθετικές και ρυθμιστικές παρεμβάσεις, 
οι οποίες μεταξύ άλλων αποτελούνται από τα ακόλουθα μέτρα: 

ί. Λεπτομερής Σχεδιασμός του Μηχανισμού ΝΟΜΕ. 

ίί. Ανάπτυξη Κανόνων και Προδιαγραφών Δημοπρασιών για την πώληση προθεσμιακών προϊόντων. 

ίίί. Παρεμβάσεις στο υπάρχον Ρυθμιστικό Πλαίσιο προκειμένου να προσαρμοστεί ο μηχανισμός ΝΟΜΕ στον 
Κώδικα Προημερήσιας Αγοράς. 

ίν. Οι ποσότητες των προϊόντων που θα δημοπρατούνται σε τριμηνιαία βάση, θα καθοριστούν από την ΡΑΕ, έπει¬ 
τα από πρόταση του ΛΑΓΗΕ. Οι ετήσιες ποσότητες που θα δημοπρατούνται, θα ισούνται με τα αντίστοιχα ετήσια 
ποσοστά όπως προσδιορίζονται στον Πίνακα 2 της παραγράφου 1.3. πολλαπλασιασμένα με τον συνολικό όγκο 

ηλεκτρικής ενέργειας του διασυνδεδεμένου συστήματος 
του προηγούμενου έτους. 

ν. Μεθοδολογία για τον υπολογισμό της κατώτατης 
τιμής προσφοράς. 

νί. Επιλεξιμότητα για την συμμετοχής στις Δημοπρασίες. 

νϋ. Το Αρμόδιο Όργανο για την διεξαγωγή των δημο¬ 
πρασιών, οι όροι και οι προϋποθέσεις των δημοπρασιών. 

Η εισαγωγή των ως άνω μέτρων απαιτεί την τροποποί¬ 
ηση του ν. 4001/2011 (149 Α') «Για τη λειτουργία Ενερ¬ 
γειακών Αγορών Ηλεκτρισμού και Φυσικού Αερίου, για 
Έρευνα, Παραγωγή και δίκτυα μεταφοράς Υδρογοναν¬ 
θράκων και άλλες ρυθμίσεις», ο οποίος ενσωμάτωσε την 
Οδηγία 2009/72/ΕΚ του Ευρωπαϊκού Κοινοβουλίου και 
του Συμβουλίου της 13ης Ιουλίου 2009 σχετικά με τους 
κοινούς κανόνες για την εσωτερική αγορά ηλεκτρικής 
ενέργειας και την κατάργηση της Οδηγίας 2003/73/ 
ΕΚ (ΕΕ Ε 211 της 14 Αυγούστου 2009) και της οδηγίας 
2009/73/ΕΚτου Ευρωπαϊκού Κοινοβουλίου καιτουΣυμ- 
βουλίου της 13ης Ιουλίου 2009 σχετικά με τους κοινούς 
κανόνες για την εσωτερική αγορά φυσικού αερίου και 
την κατάργηση της Οδηγίας 2003/55/ΕΚ (ΕΕ Ε 211 της 
14ης Αυγούστου 2009). 

2.1. Θέσπιση Δημοπρασιών Πώλησης Προθεσμιακών 
Προϊόντων 

Θέσπιση των δικαιωμάτων των Εναλλακτικών Προ¬ 
μηθευτών στα διαβαθμισμένα προθεσμιακά προϊόντα 
που θα πωληθούν από την ΔΕΗ, μέσω δημοπρασιών, με 
ρυθμισμένες κατώτατες τιμές. 

Θέσπιση υποχρέωσης της ΔΕΗ για φυσική παράδοση 
των προϊόντων αυτών στο πλαίσιο του σχεδιασμένου 
μηχανισμού. 

2.1.1. Εύρος εφαρμογής για την εισαγωγή των Δημο¬ 
πρασιών Πώλησης Προθεσμιακών Προϊόντων. 

Ο μηχανισμός που παρουσιάζεται εδώ, είναι στενά 
συνδεδεμένος με τις διατάξεις του προοιμίου του Τρί¬ 
του Ενεργειακού Πακέτου «...με το οποίο μια επιχείρηση 
παραγωγής ηλεκτρικής ενεργείας είναι υποχρεωμένη 
είτε να πωλήσει είτε να καταστήσει διαθέσιμη μια ορι¬ 
σμένη ποσότητα ηλεκτρικής ενεργείας ή να χορηγήσει 
πρόσβαση σε μέρος του παραγωγικού δυναμικού της 
στους ενδιαφερομένους προμηθευτές για ορισμένο 
χρονικό διάστημα...». 

Η υιοθέτηση των προτεινόμενων μέτρων στοχεύει να 
παράσχει δίκαια πρόσβαση των Εναλλακτικών Προμη¬ 
θευτών στο εγχώριο μίγμα καυσίμων, αντισταθμίζοντας 
τις δυνατότητες και βελτιώνοντας τον ανταγωνισμό με¬ 
ταξύ Προμηθευτών, όπως και την βελτίωση τόσο της 
παροχής υπηρεσιών ηλεκτρισμού, όσο και των τιμών 
στους τελικούς καταναλωτές. 

2.1.2. Συνοπτική Περιγραφή των Δημοπρασιών Πώλη¬ 
σης Προθεσμιακών Προϊόντων. 

Η ποσότητα των προς δημοπράτηση προϊόντων, η Κα- 
τώτατηΤιμή, η Διάρκεια των Προθεσμιακών Προϊόντων, 
η διαδικασία των Δημοπρασιών, οι υποχρεώσεις των 
Εναλλακτικών Προμηθευτών περιλαμβάνουν κυρίως 
(α) δέσμευση των Εναλλακτικών Προμηθευτών να ανα¬ 
πτύξουν τα Μερίδια Λιανικής Αγοράς τους (ο στόχος) και 
(β) την έγκαιρη και έγκυρη πληρωμή όλων των ποσών 
που οφείλονται για την χρήση των Προϊόντων Δημο¬ 


πρασιών και πρόβλεψη για εγγυήσεις με στόχο την δια¬ 
σφάλιση της εκπλήρωσης των υποχρεώσεων, εάν κριθεί 
αναγκαίο. 

Η ΔΕΗ θα υπόκειται στην οικονομική υποχρέωση της 
φυσικής παράδοσης των ποσοτήτων ενέργειας που αντι¬ 
στοιχούν σε Προϊόντα Δημοπρασίας, ανεξάρτητα από 
τις εγκαταστάσεις παραγωγής που τα παράγουν στην 
πραγματικότητα. 

Εξαιρέσεις δύνανται να ρυθμίζονται μόνο σε περιπτώ¬ 
σεις απρόβλεπτων γεγονότων όπως προσδιορίζονται 
στην πρότυπη Γενική Συμφωνία Παράδοσης - Παραλα¬ 
βής ηλεκτρικής ενέργειας του Ευρωπαϊκού Συνδέσμου 
Εμπόρων Ενέργειας. Ο ΑΔΜΗΕ θα παρακολουθεί τέτοια 
γεγονότα και θα ενημερώνει τον ΛΑΓΗΕ και τη ΡΑΕ. 

Περαιτέρω προσδιορισμός των ανωτέρω ζητημάτων 
θα εισαχθεί από τα αρμόδια όργανα που θα οριστούν 
μέσω της νομοθετικής εξουσιοδότησης που προβλέ- 
πεται στην παρ. 2.1.3. 

2.1.3. Ο Λειτουργόςτης Αγοράς Ηλεκτρικής Ενέργειας 
Α.Ε. (ΛΑΓΗΕ Α.Ε.). 

Οι Δημοπρασίες Προθεσμιακών Προϊόντων θα διε¬ 
ξάγονται από τον ελληνικό Λειτουργό Αγοράς Ηλεκτρι¬ 
κής Ενέργειας, δηλαδή τη δημόσια επιχείρηση με την 
επωνυμία «ΛΑΓΗΕ Α.Ε.». Οι αρμοδιότητες του ΛΑΓΗΕ 
προβλέπονται στο άρθρο 117 επόμενα του ν. 4001/2011. 

Οι κανόνες της αγοράς και οι προϋποθέσεις για τη 
συμμετοχή στη διαδικασία των δημοπρασιών, όπως 
και η διαδικασία των Δημοπρασιών (εφεξής «Κώδικας 
Συναλλαγών Δημοπρασιών Προθεσμιακών Προϊόντων 
Ηλεκτρικής Ενέργειας») εγκρίνονται απάτη ΡΑΕ μετά από 
πρόταση του ΛΑΓΗΕ ως αρμόδια αρχή έως το τέλος του 
Ιουνίου του 2016. 

2.1.4. Όροι ΕπιλεξιμότηταςιΣυμμετέχοντες Δημοπρα¬ 
σιών - Δικαιώματα και Υποχρεώσεις. 

Δικαίωμα συμμετοχής στις δημοπρασίες πώλησης 
προθεσμιακών προϊόντων έχουν οι Εναλλακτικοί Προμη¬ 
θευτές ηλεκτρικής ενέργειας, οι οποίοι: (α) είναι κάτοχοι 
αδειών προμήθειας ηλεκτρικής ενέργειας και είναι εγγε¬ 
γραμμένοι στο Μητρώο Συμμετεχόντων του Συστήματος 
Συναλλαγών Ημερήσιου Ενεργειακού Προγραμματισμού 
(«ΣΣΗΕΠ»), το οποίο τηρεί ο Λειτουργός της Αγοράς, 
(β) είναι εγγεγραμμένοι στο Μητρώο Επιλέξιμων Προ¬ 
μηθευτών του Συστήματος Συναλλαγών Δημοπρασι¬ 
ών Προθεσμιακών Προϊόντων Ηλεκτρικής Ενέργειας 
(«ΣΣΔΠΠΗΕ»), το οποίο ορίζεται στο άρθρο 140 και τηρεί 
ο Λειτουργόςτης Αγοράς και (γ) διατηρούν ή αναπτύσ¬ 
σουν δραστηριότητα προμήθειας ηλεκτρικής ενέργειας 
προς τρίτους στην λιανική αγορά. 

Για τον παραπάνω σκοπό, οι ως άνω Εναλλακτικοί Προ¬ 
μηθευτές οφείλουν να εισαχθούν στο Συμπληρωματικό 
Συμβόλαιο Συναλλαγών Δημοπρασιών Προθεσμιακών 
Προϊόντων, το οποίο ορίζει τα δικαιώματα και τις υποχρε¬ 
ώσεις μεταξύ Εναλλακτικών Προμηθευτών, του ΛΑΓΗΕ 
και της ΔΕΗ. 

Επιπλέον οι εγγεγραμμένοι στο Μητρώο Συμμετεχό¬ 
ντων του ΣΣΗΕΠ Προμηθευτές Ηλεκτρικής Ενέργειας, 
κατά την κατάθεση αίτησης εγγραφής τους στο Μητρώο 
Επιλέξιμων Προμηθευτών στις Δημοπρασίες Προθεσμι¬ 
ακών Προϊόντων Ηλεκτρικής Ενέργειας («ΣΣΔΠΠΗΕ») 




846 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'58/18.01.2018 


οφείλουν να υποβάλλουν στον Λειτουργό της αγοράς 
ένα αξιόπιστο επιχειρηματικό πλάνο δραστηριοποίη- 
σης και ανάπτυξης τους στην λιανική αγορά με χρήση 
ποσοτήτων Προθεσμιακών Προϊόντων ηλεκτρικής ενέρ¬ 
γειας, το οποίο θα περιλαμβάνει, κατ' ελάχιστο, ετήσιο 
σχέδιο διείσδυσης με τριμηνιαίους στόχους στη λιανική 
αγορά με χρήση ποσοτήτων Προθεσμιακών Προϊόντων 
Ηλεκτρικής Ενέργειας. Τεχνικές λεπτομέρειες του επι¬ 
χειρηματικού αυτού πλάνου δύνανται να καθορίζονται 
στον Κώδικα Συναλλαγών Δημοπρασιών Προθεσμια¬ 
κών Προϊόντων Ηλεκτρικής Ενέργειας.Το επιχειρηματικό 
αυτό πλάνο είναι διάφορο του επιχειρηματικού σχεδίου 
που προβλέπεται στο μέρος4 του Παραρτήματος 1 του 
ισχύοντος Κανονισμού Αδειών Προμήθειας και Εμπορί¬ 
ας Ηλεκτρικής Ενέργειας (Β' 2940/2012). Ο Λειτουργός 
της Αγοράς κοινοποιεί στην ΡΑΕ τα υποβληθέντα κατά 
τις διατάξεις του παρόντος επιχειρηματικά πλάνα των 
Εναλλακτικών Προμηθευτών. 

Οι Προμηθευτές Ηλεκτρικής Ενέργειας, οι οποίοι κατά 
την έναρξη ισχύος του παρόντος είναι εγγεγραμμένοι 
στο Μητρώο Επιλέξιμων Προμηθευτών στις Δημοπρα¬ 
σίες του Συστήματος Συναλλαγών Δημοπρασιών Προθε¬ 
σμιακών Προϊόντων Ηλεκτρικής Ενέργειας («ΣΣΔΠΠΗΕ»), 
δύνανται να υποβάλλουν στο Λειτουργό της Αγοράς το 
επιχειρηματικό πλάνο της παρ. 2 του άρθρου 136 του 
ν. 4389/2016 μέχρι την 28η Φεβρουάριου 2018. Ειδικότε¬ 
ρα, οι Προμηθευτές Ηλεκτρικής Ενέργειας, οι οποίοι κατά 
την έναρξη ισχύος του παρόντος είναι εγγεγραμμένοι 
στο Μητρώο Επιλέξιμων Προμηθευτών στις Δημοπρα¬ 
σίες του Συστήματος Συναλλαγών Δημοπρασιών Προθε¬ 
σμιακών Προϊόντων Ηλεκτρικής Ενέργειας («ΣΣΔΠΠΗΕ») 
και δεν έχουν συμμετάσχει σε καμία Δημοπρασία κατά 
την έναρξη ισχύος του παρόντος, οφείλουν να υποβάλ¬ 
λουν στο Λειτουργό της Αγοράς το επιχειρηματικό πλάνο 
της παρ. 2 του άρθρου 136 του ν. 4389/2016 μέχρι τρεις 
(3) εργάσιμες ημέρες πριν την πρώτη Δημοπρασία μετά 
την έκδοση του παρόντος. 

Η ΡΑΕ και ο Λειτουργός της Αγοράς αναπτύσσουν 
κατάλληλους ελεγκτικούς μηχανισμούς για τη συμμε¬ 
τοχή των Εναλλακτικών Προμηθευτών στο ΣΣΔΠΠΗΕ, 
προς επίτευξη των οριζόμενων στις ανωτέρω παρα¬ 
γράφους και του σκοπού του Μηχανισμού των ΝΟΜΕ 
για την αναδιανομή των μεριδίων στην λιανική αγορά 
ηλεκτρικής ενέργειας στο διασυνδεδεμένο σύστημα, των 
μεριδίων της ΔΕΗ Α.Ε. και των εναλλακτικών παροχών 
και προς αποτροπή δημιουργίας στρεβλώσεων στη λια¬ 
νική αγορά ηλεκτρικής ενέργειας και στις Δημοπρασίες 
Προθεσμιακών Προϊόντων, οι οποίοι προβλέπονται και 
εξειδικεύονται στον Κώδικα Συναλλαγών Δημοπρασιών 
Προθεσμιακών Προϊόντων Ηλεκτρικής Ενέργειας, μαζί 
με τα παρακάτω: 

(α) Κατά το μήνα διενέργειας δημοπρασίας και ειδι¬ 
κότερα σε χρονικό διάστημα που ορίζεται στον Κώδικα 
Συναλλαγών Δημοπρασιών Προθεσμιακών Προϊόντων 
Ηλεκτρικής Ενέργειας και το αργότερο μέχρι τρεις (3) 
εργάσιμες ημέρες πριν την διεξαγωγή της δημοπρασίας, 
ο Λειτουργόςτης Αγοράς ελέγχει την πλήρωση των κρι¬ 
τηρίων για το δικαίωμα συμμετοχής των Προμηθευτών 


στις Δημοπρασίες Πώλησης προθεσμιακών Προϊόντων. 

(β) Ο Λειτουργός της Αγοράς για τον έλεγχο ικανο¬ 
ποίησης του κριτηρίου (γ) ως προς την συμμετοχή των 
Επιλέξιμων Προμηθευτών στις Δημοπρασίες, εξετάζει 
αποκλειστικά τις υποβληθείσες από αυτούς Δηλώσεις 
Φορτίου για την δραστηριότητα προμήθειας ηλεκτρικής 
ενέργειας στην λιανική αγορά. Ειδικότερα και μόνο για 
την πρώτη συμμετοχή των Επιλέξιμων Προμηθευτών 
στις Δημοπρασίες, για τον έλεγχο ικανοποίησηςτου κρι¬ 
τηρίου (γ) για την πρώτη συμμετοχή, ο Λειτουργός της 
Αγοράς αποκλειστικά εξετάζει το ως άνω επιχειρηματικό 
πλάνο. 

Οι Βιομηχανικοί Καταναλωτές δεν έχουν δικαίωμα συμ¬ 
μετοχής ως αγοραστές στις δημοπρασίες για προϊόντα 
ΝΟΜΕ, ώστε να αποκτούν ηλεκτρική ενέργεια για τις 
δικές τους ανάγκες. Αυτό δεν δύναται να παρεμποδίζει 
Εναλλακτικούς Προμηθευτές που έχουν ή αναπτύσσουν 
διακριτή επιχειρηματική δραστηριότητα παροχής ενερ- 
γείας στην λιανική αγορά από το να συμμετέχουν στις 
δημοπρασίες για προϊόντα ΝΟΜΕ. Η ΡΑΕ και ο ΛΑΓΗΕ 
θεσπίζουν ρυθμιστικούς μηχανισμούς για τη συμμετο¬ 
χή των Βιομηχανικών Καταναλωτών στο ΣΣΔΠΠΗΕ, οι 
οποίοι προβλέπονται και εξειδικεύονται στον Κώδικα 
Συναλλαγών Δημοπρασιών Προθεσμιακών Προϊόντων 
Ηλεκτρικής Ενέργειας, για να διασφαλιστεί η επίτευξη 
των στόχων αυτών και η διασφάλιση του υγιούς αντα¬ 
γωνισμού στην αγορά ενέργειας. Η ΔΕΗ δεν δύναται να 
θεωρηθεί ως επιλέξιμος αγοραστής στις Δημοπρασίες 
Προθεσμιακών Προϊόντων. 

2.1.5. Κριτήρια προσδιορισμού Μεθοδολογίας. 

Η μεθοδολογία προσδιορισμού κατώτατης τιμής προ¬ 
σφοράς και η κατώτατη τιμή που προέρχεται από αυτή, 
οφείλει να ακολουθεί συγκεκριμένα κριτήρια, ώστε να 
αντικατοπτρίζουν τις οικονομικές συνθήκες παραγωγής 
ηλεκτρικής ενέργειας από εγχώριες εγκαταστάσεις της 
ΔΕΗ. 

2.2. Κώδικας Συναλλαγών Δημοπρασιών Προθεσμια¬ 
κών Προϊόντων Ηλεκτρικής Ενέργειας (ΚΣΔΠΠΗΕ). 

Ο όγκος προσφορών προϊόντων ΝΟΜΕ καθώς και η δι¬ 
αδικασία εκκαθάρισης και διακανονισμού τους στον ΗΕΠ 
θα προσαρμοστεί καταλλήλως στον ΚΣΔΠΠΗΕ με σκοπό 
να ενσωματώσει την εκκαθάριση των προθεσμιακών 
υποπροϊόντων στον Συμπληρωματικό ΗΕΠ. Μια άλλη 
προσαρμογή στον κώδικα σχετίζεται με την περίπτωση 
αδυναμίας λειτουργίας και εκκαθάρισηςτης Αγοράς ΗΕΠ 
για λόγους ανωτέρας βίας (βλ. παράγραφο 3.1.8). 

2.3. Νομοθετικές Εξουσιοδοτήσεις - Καθορισμός Αρ¬ 
μοδιοτήτων. 

1. Με απόφαση της ΡΑΕ, κατόπιν εισήγησης του Λει¬ 
τουργού της Αγοράς, καθορίζονται: 

(α) Η ετήσια ποσότητα ηλεκτρικής ενέργειας (σε Μ ΙΛ/Ιί/Ιί), 
που διατίθεται μέσω των ανωτέρω δημοπρασιών πώλη¬ 
σης προθεσμιακών προϊόντων ηλεκτρικής ενέργειας με 
φυσική παράδοση και θα ισούται με το αντίστοιχο ετήσιο 
ποσοστό όπως προσδιορίζεται στον Πίνακα 2 πολλαπλα- 
σιασμένο με τον συνολικό όγκο ηλεκτρικής ενέργειας 
του διασυνδεδεμένου συστήματος του προηγούμενου 
έτους. 

(β) Ο καταμερισμός, για κάθε δημοπρασία, της ανω¬ 
τέρω ετήσιας ποσότητας σε επιμέρους προθεσμιακά 
προϊόντα ηλεκτρικής ενέργειας με φυσική παράδοση. 

(γ) Τα τεχνικά χαρακτηριστικά των ανωτέρω δημοπρα- 
τούμενων προθεσμιακών προϊόντων ηλεκτρικής ενέρ¬ 
γειας με φυσική παράδοση, ως αυτά εξειδικεύονται στον 
ΚΣΔΠΠΗΕ. 

(δ) Το πρόγραμμα διεξαγωγής των δημοπρασιών. Η 
πρώτη δημοπρασία θα λάβει χώρα τον Σεπτέμβριο του 
2016. 

2.3.2 Μεθοδολογία προσδιορισμού κατώτατης τιμής 
προσφοράς των δημοπρατούμενων προθεσμιακών προ¬ 
ϊόντων ηλεκτρικής ενέργειας. 

Η μεθοδολογία προσδιορισμού της κατώτατης τιμής 
οφείλει να βασίζεται στα μεταβλητά κόστη των λιγνιτι- 
κών και υδροηλεκτρικών μονάδων παραγωγής ηλεκτρι¬ 
κής ενέργειας της ΔΕΗ Α.Ε. και καθορίζει την αναλογία 
του μίγματος λιγνιτικής και υδροηλεκτρικής παραγωγής. 

Το μεταβλητό κόστος των λιγνιτικών μονάδων παρα¬ 
γωγής ηλεκτρικής ενέργειας της ΔΕΗ Α.Ε. αποτελείται 
από τα κάτωθι στοιχεία κόστους: 

(α) Μεταβλητά κόστη των ορυχείων της ΔΕΗ Α.Ε., βάσει 
των οικονομικών καταστάσεων της εταιρείας. 

(β) Κόστος αγοράς καυσίμων από τρίτους, με βάση 
τη μοναδιαία τιμή καυσίμου στη σχετική σύμβαση αγο¬ 
ραπωλησίας. 

(γ) Ειδικό Τέλος Λιγνίτη, ως αυτό εκφράζεται σε ποσό 
ευρώ (€) ανά ΜΙΛ/Ρι. 

(δ) Ειδικό Κόστος Εκκίνησης. 

(ε) Μεταβλητά κόστη λειτουργίας και συντήρησης, 
(στ) Κόστη αγοράς δικαιωμάτων εκπομπών διοξειδίου 
του άνθρακα. 

Για την αποφυγή κάθε αμφιβολίας, τα ανωτέρω κόστη 
θεωρούνται μεταβλητά μόνο εφόσον είναι μεταβλητά τη 
στιγμή κατά την οποία λαμβάνονται οι αποφάσεις για τις 
παραγόμενες ποσότητες. 

Το κόστος αγοράς δικαιωμάτων εκπομπών διοξειδίου 
του άνθρακα συμπεριλαμβάνεται στην κατώτατη τιμή 
και υπολογίζεται ετησίως βάσει του αντίστοιχου δωδε¬ 
κάμηνου συμβολαίου μελλοντικής εκπλήρωσηςτου Ευ¬ 
ρωπαϊκού Χρηματιστηρίου Ενέργειας (Ευτοροθη Εηοι^γ 
ΕχεΓΐ3Π9θ - ΕΕΧ), ως ισχύει κατά το μήνα Δεκέμβριο του 
προηγουμένου έτους. Συνεπώς, το κόστος αγοράς (Ι0 2 
θα είναι ένα σταθερό ποσό με το οποίο η ΔΕΗ δεσμεύεται 
για μια δωδεκάμηνη περίοδο. 

Η μεθοδολογία και η κατώτατη τιμή αποφασίζεται 
μέσω κοινής υπουργικής απόφασης των Υπουργών Οι¬ 
κονομικών και Περιβάλλοντος και Ενέργειας, βασισμένη 
σε πρόταση της ΡΑΕ και αναθεωρείται κατά τον μήνα 
Ιούνιο έκαστου έτους, λαμβάνοντας υπόψη τις δημο¬ 
σιευμένες καταστάσεις της ΔΕΗ Α.Ε. της προηγούμενης 
χρονιάς και το αναθεωρημένο κόστος αγοράς των δι¬ 
καιωμάτων εκπομπών διοξειδίου του άνθρακα κατά το 
μήνα Δεκέμβριο του προηγούμενου έτους. Η ΚΥΑ θα 
εκδοθεί, έπειτα από συνεννόηση με τους Θεσμούς, εντός 
ενός μηνός από την υιοθέτηση, ως προαπαιτούμενη δρά¬ 
ση της πρώτης αξιολόγησης, της σχετικής νομοθεσίας 
θέσπισης του μηχανισμού ΝΟΜΕ στην ελληνική αγορά 
ηλεκτρικής ενέργειας, συμπεριλαμβανομένων όλων των 
σχετικών εξουσιοδοτήσεων σε ΛΑΓΗΕ και ΡΑΕ. 


3. ΠΕΡΙΓΡΑΦΗ ΠΡΟΤΕΙΝΟΜΕΝΟΥ ΜΗΧΑΝΙΣΜΟΥ 
ΝΟΜΕΣ. 

Ο προτεινόμενος μηχανισμός ΝΟΜΕ στην ουσία του 
αφορά στη διαχείριση του κόστους ηλεκτρικής ενέργειας 
του φορτίου βάσης, σε μια προσπάθεια να εξασφαλίσει 
για τους Εναλλακτικούς Προμηθευτές τα εργαλεία εκείνα 
που θα δημιουργήσουν «χαρτοφυλάκια ενεργειακού κό¬ 
στους» ανταγωνιστικά αυτών της κατεστημένης επιχεί¬ 
ρησης παραγωγής ηλεκτρικής ενέργειας της χώρας (ΔΕΗ 
ΑΕ).Τα Προϊόντα Δημοπρασιών που προκύπτουν είναι 
εικονικά, υπό την έννοια ότι δεν παράγονται από συγκε¬ 
κριμένους σταθμούς ηλεκτροπαραγωγής και η φυσική 
τους παράδοση δεν εξαρτάται από την πραγματική λει¬ 
τουργία των μονάδων παραγωγής ηλεκτρισμού. Ο προ- 
τεινόμενος Μηχανισμός ΝΟΜΕ δεν επηρεάζει το κομμάτι 
του Συστήματος Συναλλαγών Ηλεκτρικής Ενέργειας που 
είναι υπό την αρμοδιότητα του Διαχειριστή Συστήματος 
Μεταφοράς Ηλεκτρικής Ενέργειας (ΑΔΜΗΕ ΑΕ). Οι κάτο¬ 
χοι άδειας προμήθειας συνεχίζουν να υποβάλλουν τις 
δηλώσεις φορτίων τους, σύμφωνα με τους υπάρχοντες 
κανόνες της αγοράς και υπόκεινται στις ίδιες υποχρε¬ 
ώσεις διακανονισμού, αποκλίσεων και προσαυξήσεων. 
Επιπροσθέτως η ΔΕΗ Α.Ε. είναι υποχρεωμένη να πωλεί 
τις ποσότητες ηλεκτρικής ενέργειας που είναι διαθέσιμες 
μέσω των Δημοπρασιών, όπως και να αποδέχεται όλες 
τις οικονομικές συναλλαγές που συνδέονται με αυτές 
τις Δημοπρασίες. 

Τα προϊόντα Δημοπρασιών οφείλουν να έχουν την 
κατάλληλη διάρκεια, προκειμένου, μέσω της χρησιμο¬ 
ποίησής τους, να αναπτύσσουν μια σταθερή διείσδυση 
των Εναλλακτικών Προμηθευτών στην λιανική αγορά 
ηλεκτρικής ενέργειας και να επιτρέπουν τις απαραίτητες 
προσαρμογές στις επικρατούσες συνθήκες στην λιανική 
αγορά, ειδικά σχετικά με την δυνατότητα των πελατών 
να αλλάξουν Προμηθευτή. Η παρούσα πρόταση επίσης 
παρέχει στους Εναλλακτικούς Προμηθευτές την δυνα¬ 
τότητα να μεταπωλούν τα προϊόντα δημοπρασίας που 
έχουν αποκτήσει μέσω της ύπαρξης Δευτερογενούς Αγο¬ 
ράς, σε μια προσπάθεια να βελτιστοποιηθεί η δυνατότη¬ 
τα διαχείρισης του προφίλ των πελατών τους. 

3.1. Κώδικας Προθεσμιακών Προϊόντων [Συμπληρω¬ 
ματικό Συμβόλαιο στον Κώδικα Συναλλαγών Δημοπρα¬ 
σιών Προθεσμιακών Προϊόντων Ηλεκτρικής Ενέργειας] - 
Κανόνες Δημοπρασιών. 

3.1.1. Απαιτήσεις Συμμετοχής και Διαδικασία 

Δικαίωμα συμμετοχής στις δημοπρασίες πώλησης 

προθεσμιακών προϊόντων έχουν οι Προμηθευτές ηλε¬ 
κτρικής ενέργειας, οι οποίοι: (α) είναι κάτοχοι αδειών 
προμήθειας ηλεκτρικής ενέργειας και είναι εγγεγραμ¬ 
μένοι στο Μητρώο Συμμετεχόντων του Συστήματος Συ¬ 
ναλλαγών Ημερήσιου Ενεργειακού Προγραμματισμού 
(«ΣΣΗΕΠ»), το οποίο τηρεί ο Λειτουργός της Αγοράς, 
(β) είναι εγγεγραμμένοι στο Μητρώο Επιλέξιμων Προ¬ 
μηθευτών του Συστήματος Συναλλαγών Δημοπρασι¬ 
ών Προθεσμιακών Προϊόντων Ηλεκτρικής Ενέργειας 
(«ΣΣΔΠΠΗΕ»), το οποίο ορίζεται στο άρθρο 140 και τηρεί 
ο Λειτουργός της Αγοράς και (γ) διατηρούν ή αναπτύσ¬ 
σουν δραστηριότητα προμήθειας ηλεκτρικής ενέργειας 
προς τρίτους στην λιανική αγορά. 

Για τον παραπάνω σκοπό, οι ως άνω Εναλλακτικοί Προ¬ 
μηθευτές οφείλουν να εισαχθούν στο Συμπληρωματικό 
Συμβόλαιο Συναλλαγών Δημοπρασιών Προθεσμιακών 
Προϊόντων, το οποίο ορίζει τα δικαιώματα και τις υποχρε¬ 
ώσεις μεταξύ Εναλλακτικών Προμηθευτών, του ΛΑΓΗΕ 
και της ΔΕΗ. 

Επιπλέον οι εγγεγραμμένοι στο Μητρώο Συμμετεχό- 
ντωντου ΣΣΗΕΠ Προμηθευτές Ηλεκτρικής Ενέργειας, 
κατά την κατάθεση αίτησης εγγραφής τους στο Μητρώο 
Επιλέξιμων Προμηθευτών στις Δημοπρασίες Προθεσμι¬ 
ακών Προϊόντων Ηλεκτρικής Ενέργειας («ΣΣΔΠΠΗΕ») 
οφείλουν να υποβάλλουν στον Λειτουργό της αγοράς 
ένα αξιόπιστο επιχειρηματικό πλάνο δραστηριοποίη- 
σης και ανάπτυξής τους στην λιανική αγορά με χρήση 
ποσοτήτων Προθεσμιακών Προϊόντων ηλεκτρικής ενέρ¬ 
γειας, το οποίο θα περιλαμβάνει, κατ' ελάχιστο, ετήσιο 
σχέδιο διείσδυσης με τριμηνιαίους στόχους στη λιανική 
αγορά με χρήση ποσοτήτων Προθεσμιακών Προϊόντων 
Ηλεκτρικής Ενέργειας. Τεχνικές λεπτομέρειες του επι¬ 
χειρηματικού αυτού πλάνου δύνανται να καθορίζονται 
στον Κώδικα Συναλλαγών Δημοπρασιών Προθεσμια¬ 
κών Προϊόντων Ηλεκτρικής Ενέργειας.Το επιχειρηματικό 
αυτό πλάνο είναι διάφορο του επιχειρηματικού σχεδίου 
που προβλέπεται στο μέρος4 του Παραρτήματος 1 του 
ισχύοντος Κανονισμού Αδειών Προμήθειας και Εμπορί¬ 
ας Ηλεκτρικής Ενέργειας (Β' 2940/2012). Ο Λειτουργός 
της Αγοράς κοινοποιεί στην ΡΑΕ τα υποβληθέντα κατά 
τις διατάξεις του παρόντος επιχειρηματικά πλάνα των 
Εναλλακτικών Προμηθευτών. 

Οι Προμηθευτές Ηλεκτρικής Ενέργειας, οι οποίοι κατά 
την έναρξη ισχύος του παρόντος είναι εγγεγραμμένοι 
στο Μητρώο Επιλέξιμων Προμηθευτών στις Δημοπρα¬ 
σίες του Συστήματος Συναλλαγών Δημοπρασιών Προθε¬ 
σμιακών Προϊόντων Ηλεκτρικής Ενέργειας («ΣΣΔΠΠΗΕ»), 
δύνανται να υποβάλλουν στο Λειτουργό της Αγοράς το 
επιχειρηματικό πλάνο της παρ. 2 του άρθρου 136 του 
ν. 4389/2016 μέχρι την 28η Φεβρουάριου 2018. Ειδικότε¬ 
ρα, οι Προμηθευτές Ηλεκτρικής Ενέργειας, οι οποίοι κατά 
την έναρξη ισχύος του παρόντος είναι εγγεγραμμένοι 
στο Μητρώο Επιλέξιμων Προμηθευτών στις Δημοπρα¬ 
σίες του Συστήματος Συναλλαγών Δημοπρασιών Προθε¬ 
σμιακών Προϊόντων Ηλεκτρικής Ενέργειας («ΣΣΔΠΠΗΕ») 
και δεν έχουν συμμετάσχει σε καμία Δημοπρασία κατά 
την έναρξη ισχύος του παρόντος, οφείλουν να υποβάλ¬ 
λουν στο Λειτουργό της Αγοράς το επιχειρηματικό πλάνο 
της παρ. 2 του άρθρου 136 του ν. 4389/2016 μέχρι τρεις 
(3) εργάσιμες ημέρες πριν την πρώτη Δημοπρασία μετά 
την έκδοση του παρόντος. 

Η ΡΑΕ και ο Λειτουργός της Αγοράς αναπτύσσουν 
κατάλληλους ελεγκτικούς μηχανισμούς για τη συμμε¬ 
τοχή των Εναλλακτικών Προμηθευτών στο ΣΣΔΠΠΗΕ, 
προς επίτευξη των οριζόμενων στις ανωτέρω παρα¬ 
γράφους καιτου σκοπού του Μηχανισμού των ΝΟΜΕ 
για την αναδιανομή των μεριδίων στην λιανική αγορά 
ηλεκτρικής ενέργειας στο διασυνδεδεμένο σύστημα, των 
μεριδίων της ΔΕΗ Α.Ε. και των εναλλακτικών παροχών 
και προς αποτροπή δημιουργίας στρεβλώσεων στη λια¬ 
νική αγορά ηλεκτρικής ενέργειας και στις Δημοπρασίες 


Προθεσμιακών Προϊόντων, οι οποίοι προβλέπονται και 
εξειδικεύονται στον Κώδικα Συναλλαγών Δημοπρασιών 
Προθεσμιακών Προϊόντων Ηλεκτρικής Ενέργειας, μαζί 
με τα παρακάτω: 

(α) Κατά το μήνα διενέργειας δημοπρασίας και ειδι¬ 
κότερα σε χρονικό διάστημα που ορίζεται στον Κώδικα 
Συναλλαγών Δημοπρασιών Προθεσμιακών Προϊόντων 
Ηλεκτρικής Ενέργειας και το αργότερο μέχρι τρεις (3) 
εργάσιμες ημέρες πριν την διεξαγωγή της δημοπρασίας, 
ο Λειτουργός της Αγοράς ελέγχει την πλήρωση των κρι¬ 
τηρίων για το δικαίωμα συμμετοχής των Προμηθευτών 
στις Δημοπρασίες Πώλησης προθεσμιακών Προϊόντων. 

(β) Ο Λειτουργός της Αγοράς για τον έλεγχο ικανο¬ 
ποίησης του κριτηρίου (γ) ως προς την συμμετοχή των 
Επιλέξιμων Προμηθευτών στις Δημοπρασίες, εξετάζει 
αποκλειστικά τις υποβληθείσες από αυτούς Δηλώσεις 
Φορτίου για την δραστηριότητα προμήθειας ηλεκτρικής 
ενέργειας στην λιανική αγορά. Ειδικότερα και μόνο για 
την πρώτη συμμετοχή των Επιλέξιμων Προμηθευτών 
στις Δημοπρασίες, για τον έλεγχο ικανοποίησης του κρι¬ 
τηρίου (γ) για την πρώτη συμμετοχή, ο Λειτουργός της 
Αγοράς αποκλειστικά εξετάζει το ως άνω επιχειρηματικό 
πλάνο. 

Οι Βιομηχανικοί Καταναλωτές δεν έχουν δικαίωμα συμ¬ 
μετοχής ως αγοραστές στις δημοπρασίες για προϊόντα 
ΝΟΜΕ, ώστε να αποκτούν ηλεκτρική ενέργεια για τις 
δικές τους ανάγκες. Αυτό δεν δύναται να παρεμποδίζει 
Εναλλακτικούς Προμηθευτές που έχουν ή αναπτύσσουν 
διακριτή επιχειρηματική δραστηριότητα παροχής ενερ- 
γείας στην λιανική αγορά από το να συμμετέχουν στις 
δημοπρασίες για προϊόντα ΝΟΜΕ. Η ΡΑΕ και ο ΛΑΓΗΕ 
θεσπίζουν ρυθμιστικούς μηχανισμούς για τη συμμετο¬ 
χή των Βιομηχανικών Καταναλωτών στο ΣΣΔΠΠΗΕ, οι 
οποίοι προβλέπονται και εξειδικεύονται στον Κώδικα 
Συναλλαγών Δημοπρασιών Προθεσμιακών Προϊόντων 
Ηλεκτρικής Ενέργειας, για να διασφαλιστεί η επίτευξη 
των στόχων αυτών και η διασφάλιση του υγιούς αντα¬ 
γωνισμού στην αγορά ενέργειας. Η ΔΕΗ δεν δύναται να 
θεωρηθεί ως επιλέξιμος αγοραστής στις Δημοπρασίες 
Προθεσμιακών Προϊόντων. 

3.1.2. Πρωτογενής Αγορά 

Η πώληση Προθεσμιακών Προϊόντων Ηλεκτρικής 
Ενέργειας μέσω Δημοπρασιών θα κανονίζεται μέσω 
πλειοδοτικών διαγωνισμών (Πρωτογενείς Δημοπρασί¬ 
ες). Κάθε Πρωτογενής Δημοπρασία θα αντιστοιχεί σε μια 
προαποφασισμένη ποσότητα, συγκεκριμένης διάρκειας 
και με ΚατώτατηΤιμή. 

Δημοπρασίες Φθίνουσας Τιμής θα εφαρμοστούν για 
την κατανομή των προϊόντων στους Εναλλακτικούς Προ¬ 
μηθευτές. 

Η κατανομή των Προϊόντων Δημοπρασιών θα πραγ¬ 
ματοποιείται σε τεμάχια της 1 ΜΪΛ/Γι/Γι. 

Θα ακολουθηθεί η μέθοδος ρθγ-35-όίά (πληρωμή του 
ποσού της προσφοράς) για την τιμολόγηση των κατανε- 
μηθέντων ποσοτήτων μέσω των δημοπρασιών. 

Κατά το πέρας της κάθε Πρωτογενούς Δημοπρασίας, 
οι Εναλλακτικοί Προμηθευτές οι οποίοι απέκτησαν προ¬ 
θεσμιακά προϊόντα (Δικαιούχοι Χρήσης), υποχρεούνται 
να αποπληρώσουν την ΔΕΗ, μέσω του ΛΑΓΗΕ, με μια 

προπληρωμή του ύψους του 3% της αποτίμησης του 
προϊόντος, που τους έχει απονεμηθεί, για ολόκληρη την 
διάρκεια του συγκεκριμένου Προϊόντος Δημοπρασίας. 
Αυτή η προπληρωμή δεν επιστρέφεται. 

3.1.3. Μηχανισμός Καταμερισμού: Κατάτμηση σε Υπο¬ 
προϊόντα απάτην Πρωτογενή στην Δευτερογενή Αγορά. 

Τα Αποτελέσματα του Καταμερισμού των Πρωτογενών 
Δημοπρασιών για κάθε Δημοπρασία και Εναλλακτικό 
Προμηθευτή πρέπει να υπόκεινται σε έναν Μηχανισμό 
Καταμερισμού. Με αυτόν το μηχανισμό, τα Υποπροϊόντα 
μηνιαίας διάρκειας θα εισαχθούν, προκειμένου να διευ¬ 
κολύνουν την λειτουργία της Δευτερογενούς Αγοράς, 
την Δήλωση στην Προημερήσια Αγορά και τον διακα¬ 
νονισμό των προπληρωμών. Τέλος, τα μηνιαία Υποπροϊό 
ντα θα κατατμηθούν περαιτέρω σε Ημερήσια/Ωριαία 
Υποπροϊόντα ώστε να διευκολύνουν την καθημερινή εκ¬ 
καθάριση και διακανονισμό στην Προημερήσια Αγορά. 

3.1.4 Δευτερογενής Αγορά. 

Κάθε Εναλλακτικός Προμηθευτής έχει το δικαίωμα 
να μεταπωλεί τα Υποπροϊόντα του στην Δευτερογενή 
Αγορά, είτε συνολικά, είτε μερικά (πολλαπλά τεμάχια 
της 1 ΜΥνΗ/Η) σε άλλον Εναλλακτικό Προμηθευτή (όπως 
ορίστηκε στο 2.1.4), σε έμπορο ή να τα εξάγει. Η Δευτε¬ 
ρογενής Αγορά λειτουργεί συνεχώς. Για Υποπροϊόντα 
του μήνα Μ, οι Εναλλακτικοί Προμηθευτές πρέπει να 
ολοκληρώσουν όποια μεταπώληση σε τρεις εργάσιμες 
ημέρες πριν τη Διαδικασία Δήλωσης Μηνιαίων Υποπρο¬ 
ϊόντων, μέσω της υποβολής της μεταπώλησης τους στην 
ηλεκτρονική πλατφόρμα του ΛΑΓΗΕ. 

3.1.5 Μηνιαία Διαδικασία Ανάδειξης Υποπροϊόντων 
και Προπληρωμή. 

Τον μήνα Μ-1 (Ημέρα 20), κάθε Εναλλακτικός Προμη¬ 
θευτής δηλώνει την χρήση του μηνιαίου Υποπροϊόντος 
του, του μήνα Μ. Αυτές οι δηλώσεις συμπεριλαμβάνουν 
σταθερές ενεργειακές ποσότητες ανά ώρα, για κάθε 
μέρα των Υποπροϊόντων του μήνα Μ. Οι δηλώσεις των 
μηνιαίων Υποπροϊόντων γίνονται στη βάση του «είτε θα 
το χρησιμοποιήσεις είτε θα το χάσεις» (υεθ ίΐ ογ Ιο5θ ίΐ). 
Οι Εναλλακτικοί Προμηθευτές που δηλώνουν το μηνιαίο 
τους Υποπροϊόν για τον μήνα Μ είναι υποχρεωμένοι, 
τέσσερις εργάσιμες ημέρες πριν από την ημέρα έναρξης 
φυσικής παράδοσης των Υποπροϊόντων του μήνα Μ, να 
πραγματοποιήσουν την προπληρωμή στην ΔΕΗ - μέσω 
του ΛΑΓΗΕ και σύμφωνα με τις αντίστοιχες ειδοποιήσεις 
του - στο ύψος του 5% της συνολικής μηνιαίας αξίας 
του Υποπροϊόντος. Το υπόλοιπο ποσό που πρέπει να 
πληρωθεί για κάθε Υποπροϊόν εκκαθαρίζεται μέσω της 
Ημερήσιας Εκκαθάρισης και τακτοποιείται μέσω του 
εβδομαδιαίου Διακανονισμού της Προημερήσιας Αγο¬ 
ράς, που γίνεται από τον ΑΑΓΗΕ σύμφωνα με τον Κώδικα 
Συναλλαγών Δημοπρασιών Προθεσμιακών Προϊόντων. 

3.1.6 Επίπτωση στην Διαχείριση Κινδύνου του ΗΕΠ. 

Αποτυχία του Εναλλακτικού Προμηθευτή να συμμορ¬ 
φωθεί με την σχετική Ειδοποίηση Διακανονισμού θα 
θέσει τον Προμηθευτή σε καθεστώς Εκκρεμούσας Οι¬ 
κονομικής Υποχρέωσης (Ρθηάίης Είη3πα3ΐ ΟόΙίςΒΐίοπ) 
γΪ3 τέσσερις εργάσιμες μέρες κατά μέγιστο. 

Σε περίπτωση αθέτησης της υποχρέωσης ενός Εναλ¬ 
λακτικού Προμηθευτή, ακολουθείται η εξής διαδικασία: 


Αθέτηση Προκαταβολικής Πληρωμής: Ο Προμηθευτής 
χάνει τις Κατανεμημένες Ποσότητες και αποσύρεται από 
το Μητρώο Επιλέξιμων Προμηθευτών στις Δημοπρασίες 
Προθεσμιακών Προϊόντων Ηλεκτρικής Ενέργειας. 

Αθέτηση Προπληρωμής: Ο Προμηθευτής χάνει τις Δη- 
λωθείσες Ποσότητες Υποπροϊόντων και αναστέλλεται η 
συμμετοχή του στο Μητρώο Επιλέξιμων Προμηθευτών 
στις Δημοπρασίες Προθεσμιακών Προϊόντων Ηλεκτρι¬ 
κής Ενέργειας μέχρι την άρση της αθέτησής του. 

3.1.7. Συμπληρωματική Εκκαθάριση του ΗΕΠ και δια¬ 
κανονισμός συναλλαγών. 

Κάθε Εναλλακτικός Προμηθευτής υποβάλλει τον Μ-1 
(Η μέρα 20) τις Δηλώσεις Υποπροϊόντων του για το μήνα Μ. 

Κάθε ημέρα του μήνα Μ, ο ΛΑΓΗΕ, λειτουργεί την Προ¬ 
ημερήσια Αγορά ως συνήθως, λαμβάνοντας υπόψη τις 
Προσφορές ενέργειαςτων Παραγωγών και την Δήλωση 
φορτίου των Προμηθευτών.Το πρόγραμμα του ΗΕΠ και 
οι Τιμές θα υπολογίζονται, ενώ η Εκκαθάριση του ΗΕΠ 
(Τιμές ΗΕΠ) εκτελείται ως συνήθως. 

Για κάθε Εναλλακτικό Προμηθευτή, δημιουργείται το 
ωριαίο πρόγραμμα των Δηλώσεων των Υποπροϊόντων 
του. Η ωριαία άθροιση του συνόλου των Δηλώσεων των 
Υποπροϊόντων των Εναλλακτικών Προμηθευτών ισούται 
με τις αντίστοιχες ωριαίες πωλήσεις Υποπροϊόντων της 
ΔΕΗ. Στην συνέχεια οι τιμές των αντίστοιχων Υποπροϊ¬ 
όντων για την συγκεκριμένη ημέρα προσδιορίζονται. 

Ο ΛΑΓΗΕ συμψηφίζει τις αξίες της Εκκαθάρισης του 
ΗΕΠ (Τιμές ΗΕΠ) και τις αξίεςτων Δηλωμένων Υποπρο¬ 
ϊόντων, εκτελώντας μια συμπληρωματική εκκαθάριση. 

Ο ΛΑΓΗΕ θα πραγματοποιεί αυτές τις εκκαθαρίσεις 
συναλλαγών του ΗΕΠ και τους τελικούς διακανονισμούς 
συναλλαγών των Υποπροϊόντων σε εβδομαδιαία βάση. 

3.1.8. Προβλέψεις περί μη Κανονικής Εκκαθάρισης του 
ΗΕΠ. 

Για την ακραία περίπτωση της μη λειτουργίας/εκκα- 
θάρισης του ΗΕΠ λόγω ανωτέρας βίας, ο ΛΑΓΗΕ ανα¬ 
λαμβάνει την ευθύνη της Εκκαθάρισης Κατανάλωσης 
Ενέργειας στην Διοικητικά Ορισμένη Τιμή, προκειμένου 
να διατηρήσει την ταυτόχρονη εκκαθάριση της Προ¬ 
ημερήσιας και της Προθεσμιακής Ανοράς Ηλεκτρικής 
Ενέρνειας κάτω από μια ίδια Εκκαθαριστική Οντότητα. 

3.1.9. Έκθεση Επιπτώσεων, παρακολούθηση εφαρμο¬ 
γής και συναφείς ενέργειες. 

Η ΡΑΕ παρακολουθεί την εφαρμογή του μηχανισμού 
και αξιολογεί την αποτελεσματικότητα του σε εξαμη¬ 
νιαία βάση, βάσει των διαμορφούμενων μεριδίων των 
Προμηθευτών ηλεκτρικής ενέργειας στη λιανική αγορά 
ηλεκτρικής ενέργειας, όπως αυτά ανακοινώνονται στα 
Μηνιαία Δελτία Συστήματος Συναλλαγών ΗΕΠ, τα οποία 
καταρτίζονται από τον Λειτουργό της Αγοράς. 

Τον μήνα Μ+1 (Ημέρα 15), για κάθε Εναλλακτικό Προμη¬ 
θευτή, οι Διαχειριστές του Δικτύου (ΑΔΜΗΕ και ΔΕΔΔΗΕ) 
υποβάλλουν στον ΛΑΓΗΕ την Μέση Ημερήσια Κατανάλωση 
για το μήνα Μ. Πραγματικά δεδομένα κατανάλωσης ενέρ¬ 
γειας χρησιμοποιούνται για τις περιπτώσεις διαθέσιμων 
ωριαίων μετρήσεων, ενώ εκτιμώμενα δεδομένα ωριαίας 
κατανάλωσης, για τις περιπτώσεις μη-ωριαίων μετρήσεων. 

Τα αποτελέσματα των παραπάνω, αναφέρονται στην 
Εξαμηνιαία Έκθεση Επιπτώσεων της ΡΑΕ (αλλαγές στα 

ποσοστά λιανικής των προμηθευτών, κινητικότητα αλ¬ 
λαγής προμηθευτών από τους πελάτες, επίπεδα προσαυ- 
ξήσεων από την χονδρική στη λιανική κ.λπ.) και υποβάλ¬ 
λονται στο Υπουργείο Περιβάλλοντος και Ενέργειας για 
περαιτέρω ενέργειες σχετιζόμενες με την βελτιστοποίη¬ 
ση του προτεινόμενου μηχανισμού. Η πρώτη Εξαμηνιαία 
Έκθεση Επιπτώσεων της ΡΑΕ θα πραγματοποιηθεί τον 
Ιούλιο του 2017 με την παρέλευση του πρώτου εξαμήνου 
εφαρμογής των ΝΟΜΕ. 

Στην περίπτωση κατά την οποία η απομείωση του 
μεριδίου της ΔΕΗ Α.Ε. στη λιανική αγορά του Διασυν- 
δεδεμένου Συστήματος υπερβαίνει κατά τουλάχιστον 
δυο (2) ποσοστιαίες μονάδες τον στόχο απομείωσης του 
αντίστοιχου εξαμήνου, όπως αυτός προσδιορίζεται από 
την διαίρεση του ετήσιου στόχου σε αντίστοιχα εξάμηνα, 
η ΡΑΕ, με απόφαση της δύναται να προβαίνει σε ισοδύνα¬ 
μη μείωση των προς δημοπράτηση ποσοτήτων των δύο 
(2) επόμενων Δημοπρασιών από την έκδοση της από¬ 
φασης της. Η ως άνω απόφαση της ΡΑΕ εκδίδεται εντός 
ενός μηνός από την παρέλευση του εξαμήνου αναφοράς. 

Στην περίπτωση κατά την οποία η απομείωση του 
μεριδίου της ΔΕΗ Α.Ε. στη λιανική αγορά του Διασυν- 
δεδεμένου Συστήματος υπολείπεται κατά τουλάχιστον 
δυο (2) ποσοστιαίες μονάδες του στόχου απομείωσης 
του αντίστοιχου εξαμήνου, όπως αυτός προσδιορίζεται 

Αθήνα, 15 Ιανουάριου 2018 

Ο Πρόεδρος 

Αντιπρόεδρος της Κυβέρνησης 

από την διαίρεση του ετήσιου στόχου σε αντίστοιχα εξά¬ 
μηνα, η ΡΑΕ, με απόφαση της προβαίνει στην ισοδύναμη 
αύξηση των προς δημοπράτηση ποσοτήτων των δύο (2) 
επόμενων Δημοπρασιών από την έκδοση της απόφασης 
της. Η ως άνω απόφαση της ΡΑΕ εκδίδεται εντός ενός 
μηνός από την παρέλευση του εξαμήνου αναφοράς. 

Εισάγεται παράλληλα μια επιπλέον Εξαμηνιαία Έκθεση 
Επιπτώσεων τον Φεβρουάριο του 2018 και εφ' εξής κάθε 
εξάμηνο, πραγματοποιούμενη από κοινού από τις Ελ¬ 
ληνικές Αρχές και τους Θεσμούς, η οποία μεταξύ άλλων 
λαμβάνει υπόψη: (α) την εισαγωγή του Μοντέλου Στόχου 
στην αγορά ηλεκτρικής ενέργειας και την Προθεσμια¬ 
κή Αγορά Ενέργειας, (β) τα λιγνιτικά δομικά μέτρα σε 
αντιστάθμιση των οποίων θα προσδιοριστεί η έγκαιρη 
αναπροσαρμογή του μηχανισμού ΝΟΜΕ, η οποία θα 
περιλαμβάνει την σταδιακή αποκλιμάκωση των προς 
δημοπράτηση ποσοτήτων παράλληλα με την υλοποίηση 
των λιγνιτικών δομικών μέτρων που θα καταστεί τελικώς 
αναλογική προς το λιγνιτικό δυναμικό που αποεπενδύε- 
ται κατά την ολοκλήρωση της αποεπένδυσης και (γ) την 
πιθανή ανάγκη να υιοθετηθούν επιπλέον δομικά μέτρα 
σε συμφωνία με τα χαρακτηριστικά του παραγωγικού 
χαρτοφυλακίου της ΔΕΗ Α. Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

